# Carcass

Carcass és una banda anglesa d'extreme metal, procedent de Liverpool. Carcass sorgeix com una banda brutal plena d'energia, amb líriques sobre malalties humanes, amb una atmosfera carnissera i plena d'un so cru i intens. Carcass va ser innovador, formant part de l'onada de bandes d'agressivitat com Napalm Death i Pungent Stench.

## Història

Els dos primers àlbums van fer que els fans de la música més extrema es fixessin en ells: al so saturat de soroll, feta amb tota premeditació, s'unien lletres provocatives i viscerals, amb títols tan suggerents com Exhume to Consume o Vomited Anal Tract. Després dels primers discos la banda va evolucionar cap a un estil més depurat i tècnic. L'equilibri entre agressivitat i tècnica el trobem en el disc Necroticism: Discanting the Insalubrious, que possiblement és la seva obra més representativa. El disc, dotat de riffs i canvis de ritme molt elaborats, als quals s'uneixen uns textos de pseudomedicina declamats amb una cadència especial per la veu de Jeff Walker, submergeix l'oient en una atmosfera malsana al mateix temps que embriagadora. Un dels temes que més destaca en tots aquests aspectes és Pedigree Butchery.
A mitjans dels 90, després d'editar els seus treballs de major èxit comercial, la banda ja tenia problemes amb la seva discogràfica, que al costat dels diferents punts de vista entre els membres sobre cap a quin destí musical avançar, va acabar amb la dissolució del grup. Bill Steer va anar a fer rock and roll i blues i els membres restants van formar Black Star, inspirats en la cançó del mateix nom de l'àlbum Swansong, orientats a un metall més melòdic influenciat pel hard rock dels 70. Michael Amott, que va deixar la banda abans de la publicació del seu últim i pòstum disc, es va centrar en el que llavors eren projectes paral·lels del guitarrista, Arch Enemy, banda de death metal melòdic i Spiritual Beggars, banda molt influïda pels grans grups de hard-rock dels anys 1970.
Després de la dissolució va veure la llum Wake Up And Smell The Carcass, una mena de testament de la banda en què, a més temes nous es poden trobar rareses i versions en directe. Jeff Walker va llançar un disc com a solista amb versions de música country, on van col·laborar Bill Steer i Ken Owen. Actualment Carcass torna a tocar en viu i surt a la venda la reedició del disc Necroticism: Discanting the Insalubrious i "Heartwork" que inclou un DVD documental. Carcass es troba treballant actualment en nou disc juntament el seu nou bateria Daniel Wilding.

## Membres
### Membres actuals

* Bill Steer – guitarres, veus secundàries (1985–1996, 2007–present) veu co-líder (1985–1992)
* Jeffrey Walker|Jeff Walker – veu principal, baix (1985–1996, 2007–present)
* Daniel Wilding – bateria (2012–present)
* James 'Nip' Blackford – guitarres (2021–present)

### Membres passats

* Sanjiv Sumner – veu principal (1986–1987)
* Carlo Regadas – guitarres (1994–1996)
* Ken Owen – bateria (1986–1996), veus secundàries (1985–1996, veu convidada a Surgical Steel, 2013, convidat en directe 2008, 2009, 2010, 2013)
* Michael Amott – guitarres (1990–1993, 2007–2012)
* Daniel Erlandsson – bateria (2007–2012)
* Ben Ash – guitarres (2013–2018)

### Membres de directe

* Mike Hickey – guitarres (1993–1994)
* Tom Draper – guitarres (2018–2021)

### Línia temporal
## Discografia

| Àlbums d'estudi 1988: Reek of Putrefaction 1989: Symphonies of Sickness 1991: Necroticism: Descanting the Insalubrious 1993: Heartwork 1996: Swansong 2013: Surgical Steel 2021: Torn Arteries EP 1989: The Peel Sessions 1990: Live St. George's Hall, Bradford 15.11.89 1992: Tools of the Trade 1993: The Heartwork EP 2014: Surgical Remission / Surplus Steel 2020: Despicable | Demo 1987: Flesh Ripping Sonic Torment Àlbums recopilatoris 1996: Wake Up and Smell the Carcass 1997: Best of Carcass 2004: Choice Cuts Senzills 1993: Buried Dreams 1993: Embodiment 1993: No Love Lost 1994: Heartwork 1995: Swansong Free 2 Song Sampler |

## Videografia

* 2001: Wake up and Smell the Carcass (DVD)

## Referències

* ↑ Decibel Magazine. «New Carcass Record» (en anglès). [Consulta: 8 desembre 2012].
* ↑ «Necroticism: Descanting the Insalubrious (1991)». [Consulta: 15 gener 2020].